Getum við betrumbætt öll matvæli með hráefnum úr sjónum ? Nú fyrir stuttu var haldinn hér á landi „ kick-off ” fundur í nýju verkefni , EnRichMar , sem stýrt er af Matís og er styrkt til tveggja ára í gegnum 7. rammaáætlun Evrópusambandsins . Í verkefninu taka þátt , auk Matís , íslensku fyrirtækin Grímur kokkur sem framleiðir tilbúna sjávarrétti og Marinox sem framleiðir lífvirk efni úr sjávarþörungum . Nú fyrir stuttu var haldinn hér á landi „ kick-off ” fundur í nýju verkefni , EnRichMar , sem stýrt er af Matís og er styrkt til tveggja ára í gegnum 7. rammaáætlun Evrópusambandsins . Í verkefninu taka þátt , auk Matís , íslensku fyrirtækin Grímur kokkur sem framleiðir tilbúna sjávarrétti og Marinox sem framleiðir lífvirk efni úr sjávarþörungum . Í verkefninu eru einnig matvælafyrirtækin Ruislandia í Finnlandi og Den Eelder í Hollandi , og síðan BioActive Foods í Noregi sem framleiðir omega-duft og olíur , og rannsóknastofnanirnar VTT í Finnlandi , TNO í Hollandi og Háskólinn í Milano á Ítalíu . Hugmyndin að EnRichMar verkefninu hefur þróast í gegnum samvinnu Matís og Gríms kokks í Vestmannaeyjum frá árinu 2008 . Þá hófst verkefni sem miðaði að því að þróa vörur sem bættar voru með lífefnum úr íslensku sjávarfangi eins og þörungum , fiskpróteinum og ómega - 3 fitusýrum og var styrkt af AVS rannsóknasjóði í sjávarútvegi . Í kjölfarið fékkst styrkur frá Nordic Innovation sjóðnum um vinnu á sama sviði . Almennt mátti álykta út frá þeim verkefnum að auðgun sjávarrétta sé raunhæfur möguleiki og með því að nýta hráefni úr hafinu í fullunnar neytendavörur eykst verðmæti þeirra . Gengið hefur verið skrefi lengra í vöruþróun með íslensk efni úr hafinu til íblöndunar í matvæli og hér hafa skapast markaðstækifæri , bæði fyrir innanlandsmarkað og útflutning við að nýta vannýtt sjávarfang í verðmætari afurðir . Notkun ómega - 3 og lífvirkra efna úr þörungum í matvælum gæti stuðlað að jákvæðum heilsufarslegum áhrifum við neyslu og stöðugleika matvælanna . Meginmarkmið EnRichMar er í raun tvíþætt . Annars vegar að þróa sjávarrétti , mjólkur - og kornvörur auðgaðar með ómega - 3 og rannsaka áhrif neyslu slíkra afurða á geð - og heilastarfsemi og hinsvegar slíkar vörur auðgaðar með lífvirku efni úr þörungum og rannsaka áhrif neyslu þeirra matvara á bólgu - og oxunarálag sem og sykursýki . Þróun tilbúinna matvæla með lífvirkum efnum er mikilvægt viðfangsefni fyrir matvælaiðnaðinn bæði hér heima og annars staðar í Evrópu . Tilgangur verkefnisins er að styrkja samkeppnisstöðu og auka markaðshlutdeild þeirra fyrirtækja sem eru í verkefninu og skapa ný tækifæri á mörkuðum .